Лорин је са овом песмом победила на Песми Евровизије 2012. у Бакуу, Азербејџану, са укупно освојених 372 поена у великом финалу. Чак 18 земаља је својих 12 поена дало управо овој песми. Песма је после победе на Евровизији доживела огроман успех, како у државама Европе, тако и у државама Океаније. У домовини Лорин, Шведској, песма се на врховима топ-листа задржала чак 6 недеља и успела је да постане најслушанији сингл те године. У тој земљи је песма продата у скоро 200.000 примерака.